Návrh

Komuniké

	Vláda Slovenskej republiky na svojom zasadnutí dňa ...... 2006 prerokovala a schválila návrh nariadenia vlády Slovenskej republiky o  zániku daňového nedoplatku zodpovedajúceho nezaplatenej sankcii prislúchajúcej k zaplatenej  dani z dedičstva, dani z darovania a dani z prevodu a prechodu nehnuteľností. 

V nariadení vlády sa ustanovuje, že zanikne daňový nedoplatok evidovaný  k  31. decembru  2006, ktorý zodpovedá nezaplateným penále, pokute a zvýšeniu dane, ktoré boli vyrubené alebo uložené a súvisia so vznikom daňovej povinnosti do 31. decembra 2003, ako aj  sankčnému úroku a pokute, ktoré boli vyrubené alebo uložené a súvisia s daňovou povinnosťou, ktorá vznikla v priebehu roka 2004 a  ktoré prislúchajú k dani z dedičstva, dani z darovania a dani z prevodu a prechodu nehnuteľností  zaplatenej do 30. septembra  2006.